open-index/open-wikipedia-markdown huggingface dataset:
The Obsidian Conspiracy

Το **The Obsidian Conspiracy** είναι το έβδομο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Μάιο του 2010 μέσω της δισκογραφικής εταιρείας "Century Media Records". Η ιαπωνική έκδοση του άλμπουμ περιελάμβανε τις διασκευές στο "*Temptation*" των Tea Party και το "*The Crystal Ship*" των The Doors, όπως και το ακυκλοφόρητο "*The Purist's Drug*".
Η ηχογράφηση του δίσκου πραγματοποιήθηκε στο "Wichers studio" της Βόρειας Καρολίνας, από τον Αύγουστο μέχρι τον Οκτώβριο του 2009.
Αυτός ήταν ο πρώτος δίσκος στην ιστορία του συγκροτήματος που κατάφερε να μπει στους καταλόγους επιτυχιών των Ηνωμένων Πολιτειών και της Μεγάλης Βρετανίας, ενώ σκαρφάλωσε στην τρίτη θέση των ελληνικών τσαρτ και το Top-20 των αντίστοιχων γερμανικών.
Αυτό ήταν το τελευταίο άλμπουμ των Nevermore, οι οποίοι διαλύθηκαν ένα χρόνο αργότερα.

## Τραγούδια
1. **The Termination Proclamation** *(Dane, Loomis)* - 3:12
2. **Your Poison Throne** *(Dane, Loomis)* - 3:54
3. **Moonrise (Through Mirrors of Death)** *(Dane, Loomis)* - 4:03
4. **And the Maiden Spoke** *(Dane, Loomis)* - 5:00
5. **Emptiness Unobstructed** *(Dane, Loomis)* - 4:39
6. **The Blue Marble and the New Soul** *(Dane, Loomis)* - 4:41
7. **Without Morals** *(Dane, Loomis)* - 4:19
8. **The Day You Built the Wall** *(Dane, Loomis)* - 4:23
9. **She Comes in Colors** *(Dane, Loomis)* - 5:34
10. **The Obsidian Conspiracy** *(Dane, Loomis)* - 5:16

## Θέσεις τσαρτ
***The Obsidian Conspiracy*** *(άλμπουμ)*

***Επίσημη κυκλοφορία: [[31 Μαΐου]] [[2010]]***

## Τα μέλη του συγκροτήματος
Το "*The Obsidian Conspiracy*" ηχογραφήθηκε από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα

## Παραπομπές


## Πηγές
* The Obsidian Conspiracy - Nevermore | Songs, Reviews, Credits, Awards | AllMusic
* Nevermore - The Obsidian Conspiracy (album review ) | Sputnikmusic
* Nevermore - The Obsidian Conspiracy - Encyclopaedia Metallum: The Metal Archives
* Nevermore - The Obsidian Conspiracy - Metal Storm

Κατηγορία:Δισκογραφία των Nevermore
Κατηγορία:Άλμπουμ του 2010
Φερνάντο Λουίζ Ρόζα

Ο **Φερνάντο Λουίζ Ρόζα** (πορτογαλικά: * Fernando Luiz Roza*, γεννήθηκε 4 Μαΐου 1985), γνωστός ως **Φερναντίνιο**, είναι Βραζιλιάνος πρώην ποδοσφαιριστής που τελευταία αγωνίστηκε στην Ατλέτικο Παραναένσε

Χαρακτηρίζεται από την ταχύτητα του και το μακρινό του σουτ. Περιγράφεται σαν "ένας αμυντικός μέσος που παίζει σε όλο το μήκος του γηπέδου, προσφέροντας τόσο στην επίθεση όσο και στην άμυνα. Με ισχυρό σουτ και μεγάλο ρεπερτόριο από πάσες, ο Φερναντίνιο έχει παίξει σημαντικό ρόλο τόσο στο σταμάτημα των αντιπάλων επιθέσεων όσο και στη δημιουργία ευκαιριών."

## Καριέρα σε συλλόγους
Ξεκίνησε την καριέρα του στον βραζιλιάνικο σύλλογο Ατλέτικο Παραναένσε προτού μεταγραφεί στη ΦΚ Σαχτάρ Ντονέτσκ, όπου εξελίχθηκε σε έναν από τους καλύτερους ξένους παίκτες στην ιστορία του ουκρανικού πρωταθλήματος. Με τη Σαχτάρ κατέκτησε 6 πρωταθλήματα Ουκρανίας, τέσσερα Κύπελλα Ουκρανίας και το κύπελλο UEFA της περιόδου 2008-2009. Το καλοκαίρι του 2013 πήρε μεταγραφή στη Μάντσεστερ Σίτι , όπου γρήγορα εξελίχθηκε σε βασικό παίκτη της ομάδας που κατέκτησε το πρωτάθλημα.

## Διεθνής καριέρα
Με την εθνική ομάδα της χώρας του ο Φερναντίνιο έπαιξε για πρώτη φορά στα 26 του, κάνοντας το ντεμπούτο του στις 11 Αυγούστου του 2011 στη φιλική ήττα με 3-2 από τη Γερμανία. Είχε άλλες 4 προσκλήσεις την περίοδο 2011-2012 αλλά έπρεπε να περιμένει μέχρι τον Φεβρουάριο του 2014 για να ξαναπροσκληθεί. Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014.

## Παραπομπές



Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ατλέτικο Παραναένσε
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Βραζιλίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Κόπα Αμέρικα
Λάμπρος Παραμυθιώτης

Ο **Λάμπρος Παραμυθιώτης** (; - 1612) ήταν Έλληνας αγωνιστής της προεπαναστατικής Ελλάδας. Διακρίθηκε στο επαναστατικό κίνημα της Ηπείρου και θανατώθηκε.

Καταγόταν από τα Παραμύθια. Υπό τις διαταγές του Διονύσιου Φιλοσόφου ή Σκυλόσοφου, εργάστηκε για την οργάνωση του επαναστατικού κινήματος της περιοχής της Παραμυθιάς. Η αποτυχία της επανάστασης τον οδήγησε να πιαστεί αιχμάλωτος από τους Οθωμανούς και να αποκεφαλιστεί το 1612.

## Παραπομπές


Κατηγορία:Έλληνες αγωνιστές του 17ου αιώνα
Τερριτόριο Καλαβρύτων

Το **Τερριτόριο των Καλαβρύτων** (ιταλικά: *Territorio di Calaurita*) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο που ονομαζόταν Βασίλειο του Μορέως. Πρωτεύουσα του διοικητικού "εδάφους" ήταν τα Καλάβρυτα και ήταν ένα από τα τέσσερα εδάφη της επαρχίας Αχαΐας.

Το τερριτόριο είχε περίπου την σύσταση της προηγούμενης Οθωμανικής διαίρεσης και του Καζά των Καλαβρύτων. Σύμφωνα με το «Breve descrittione del Regno di Morea» που δημοσιεύτηκε από τον Ράγγε, το τερριτόριο είχε έκταση 2.211.760 στρέμματα, 118 χωριά, 36 κατεστραμμένα ή εγκαταλελειμμένα, 10 ορθόδοξα μοναστήρια, 16.561 κατοίκους κατανεμημένους σε 3.370 οικογένειες. Αναφέρεται ορεινό τερριτόριο αλλά με εύφορα εδάφη. 

Κατά την Απογραφή Γκριμάνι, που έγινε το 1700, είχε 15.036 κατοίκους, από τους οποίους οι 7.739 είναι άντρες και οι 7.297 είναι γυναίκες. Αναφέρεται ότι η πρωτεύουσα, Καλάβρυτα, κατοικούνταν από πολλούς μουσουλμάνους σε αντίθεση με τα χωριά που έμεναν ελάχιστοι.

Το 1714 αναφέρεται ότι οι μοναχοί του Μεγάλου Σπηλαίου και της μονής Ταξιαρχών δήλωσαν υποταγή στους Οθωμανούς.

Το τερριτοριο περιλάμβανε τα χωριά: Crasticus, Raicu, Vracnì, Suuardo, Rogus, Valtinipà, Sauanus, Chierpenì, Vissocà, Serbagni, Cloco, Chierdesi, San Biasio, Dembreni, Nesserò, Angelobuo, Bumba, Lopessi, Gerbesi, Murichi, Bodia, Carussi, Lecuri, Chieressoua, Liuarzi, Croccoua, Morocoua, Nussa, Versici, Decuri, Vessini, Diurizza, Nassa, Scupi, Alestena, Agriditu Sopotu, Caminianus, Desino, Anastasoua, Mastici, Zarucli, Sopotò, Stressoua, Lustra, Daporitissa, Cocora, Granizza, Costeglia, Carnessi, Cauni, Licuria, Crinofita, Turlada, San Nicola, Arbuna, Diminizza, Masi, Vrostena, Castria, Camacus, Sigugni, Dunizza, Amuri, Sudenà, Missorugi, Solo, Peristera, Chalchianica, Agrixi, Vunachi και Santa Barbara.

## Παραπομπές


## Πηγές
* Evangelia Balta, "Venetians and Ottomans in the Southeast Peloponnese (15th-18th century) ", στο: *Halil Inalcık Armağanı*. I. *Tarih Araştırmaları*, Ankara, Doğu Batı, 2009, σελ. 168-204. Ανακτήθηκε: 12/11/2017. (αρχείο pdf)
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμοι Α΄-Β΄, Αχαϊκές Εκδόσεις, Πάτρα 1998-1999. ISBN 960-7960-08-4. (Τόμος Α΄). ISBN 960-7960-09-2. (Τόμος Β΄).
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* 
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

## Περαιτέρω ανάγνωση
* 

Κατηγορία:Διοικητική διαίρεση βασιλείου του Μορέως
Κατηγορία:Καλάβρυτα
Τερριτόριο Γαστούνης

Το **Τερριτόριο της Γαστούνης** (*[[ιταλικά]]: Territorio di Gastugni*) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο που ονομαζόταν Βασίλειο του Μορέως. Πρωτεύουσα του διοικητικού "εδάφους" ήταν η Γαστούνη και ήταν ένα από τα τέσσερα εδάφη της επαρχίας Αχαΐας, διοικητικής διαιρέσως του Μοριά. 

Καταλάμβανε εδαφικά τον σημερινό νομό Ηλείας εκτός της επαρχίας Ολυμπίας και μεγάλο τμήμα του νομού Αχαΐας. Στο τερριτόριο ανήκαν και οι Λιμνοθάλασσες του Πάπα, του Κοτυχίου, της Αγουλινίτσας και της Μουριάς, επίσης και οι αλυκές των Λεχαινών. 

Η Γαστούνη πριν την Ενετική κατοχή διοικητικά ήταν Οθωμανικός καζάς πάνω στον οποίο στηρίχθηκε η δημιουργία του τερριτορίου. Ήταν το μεγαλύτερο σε έκταση αλλά και πληθυσμό τερριτόριο της επαρχίας Αχαΐας. 

Τα Μαύρα βουνά που ανήκαν τότε στο τερριτόριο λειτουργούσε λατομείο. Το 1700 αναφέρεται ότι 800 κορμοί δέντρων ήταν έτοιμοι προς μεταφορά στα κρατικά ναυπηγεία για τις ανάγκες του Ενετικού ναυτικού.

Σύμφωνα με το Breve descrittione del Regno di Morea, το τερριτόριο είχε έκταση 2.785.184 στρέμματα, 171 χωριά, 44 κατεστραμμένα, 16 ορθόδοξα μοναστήρια, 16.847 κατοίκους κατανεμημένους σε 4.079 οικογένειες. Κατά την Απογραφή Γκριμάνι, που έγινε το 1700, είχε 14.121 κατοίκους, από τους οποίους 7.317 άντρες και οι 6.804 γυναίκες. 

## Παραπομπές


## Πηγές
* Evangelia Balta, "Venetians and Ottomans in the Southeast Peloponnese (15th-18th century) ", στο: *Halil Inalcık Armağanı*. I. *Tarih Araştırmaları*, Ankara, Doğu Batı, 2009, σελ. 168-204. Ανακτήθηκε: 12/11/2017. (αρχείο pdf)
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμοι Α΄-Β΄, Αχαϊκές Εκδόσεις, Πάτρα 1998-1999. ISBN 960-7960-08-4. (Τόμος Α΄). ISBN 960-7960-09-2. (Τόμος Β΄).
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* Angeliki Panopoulou, "Aree boschive del Peloponneso. Protezione e sfruttamento fra Seicento e Settecento" στο: Χρύσα Μαλτέζου - Ἀγγελική Τζαβάρα - Δέσποινα Βλάσση (επιμ.), *Βενετοκρατούμενος Ἑλληνισμός: Ἄνθρωποι, χῶρος, ἰδέες (13ος-18ος αἰ.), Πρακτικὰ Διεθνοῦς Ἐπιστημονικοῦ Συνεδρίου, Βενετία, 3-7 Δεκεμβρίου 2007*, Βενετία 2009, σελ. 613-624.
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

Κατηγορία:Διοικητική διαίρεση βασιλείου του Μορέως
Κατηγορία:Ιστορία της Ηλείας
Χοσέ Χοακίν Φερνάντες ντε Λισάρδι

Ο **Χοσέ Χοακίν Φερνάντες ντε Λισάρδι** (*José Joaquín Fernández de Lizardi*) ήταν ένας μεξικανός συγγραφέας. Γεννήθηκε στην Πόλη του Μεξικού στις 15 Νοεμβρίου του 1776 και πέθανε στην ίδια πόλη στις 21 Ιουλίου του 1827.

## Χαρακτηριστικά
Το έργο του Φερνάντες ντε Λισάρδι διακατέχεται από ένα ευρύ φάσμα χαρακτηριστικών και θεματολογίας, αγγίζοντας περιοχές της παραγωγής του λόγου όπως την πολιτική, την λογοτεχνία, την δημοσιογραφία, την ιστοριογραφία και την γλωσσολογία. Θεωρείται ο πρώτος μυθιστοριογράφος της Λατινικής Αμερικής και το κύριο έργο του είναι το *El Periquillo Sarniento*, ένα μυθιστόρημα με σατιρικό χαρακτήρα που περιγράφει την πραγματικότητα της μεξικανικής κοινωνίας πριν από την απελευθέρωση από την Ισπανία, αναδεικνύοντας πολλά τοπικά φολκλορικά στοιχεία και παραδόσεις. 

## Έργο
* *El Periquillo Sarniento* (1816).
* *La Quijotita y su prima* (1818).
* *Noches tristes y día alegre* (Autobiografía, 1818).
* *Don Catrín de la Fachenda* (1832).

## Παραπομπές


## Εξωτερικοί σύνδεσμοι
*
*Ολόκληρο το έργο ''El Periquillo Sarniento'' του Λισάρδι

Κατηγορία:Μεξικανοί μυθιστοριογράφοι
BBC Radio Wales

Το **BBC Radio Wales** (BBC Ραδιοφώνο Ουαλίας) είναι ραδιοφωνικός σταθμός του BBC Wales, μία υπηρεσία του BBC για την περιοχή της Ουαλίας. Ο σταθμός ξεκίνησε να εκπέμπει στις 23 Νοεμβρίου του 1978 και αντικατέστησε το ραδιοφωνικό σταθμό *BBC Radio 4 Wales*.

## Πρόγραμμα

Το πρόγραμμα του σταθμού περιλαμβάνει ενημερωτικές, αθλητικές, ψυχαγωγικές και μουσικές εκπομπές. Ο σταθμός κάθε πρωΐ και απόγευμα έχει μια ενημερωτική εκπομπή με το τίτλο *Good Morning Wales* (Καλημέρα Ουαλία) και *Good Evening Wales* (Καλό απόγευμα Ουαλία) αντίστοιχα. Επιπλέον έχει μια εβδομαδιαία ψυχαγωγική εκπομπή με τίτλο *Morning Call* (Πρωϊνό τηλεφώνημα) με εκφωνητές τους Jason Mohammad και Louise Elliott.

## Λογότυπα

## Εκφωνητές

Μερικοί από τους εκφωνητές του σταθμού είναι οι:

*Peter Baker
*Chris Corcoran
*Simon Davies
*Sarah Dickins
*Bethan Elfyn
*Felicity Evans
*Wynne Evans
*Steffan Garrero
*Rhod Gilbert
*Dewi Griffiths
*Gareth Gwynn
*Frank Hennessy
*Oliver Hides
*Beverley Humphreys
*Peter Jackson
*Reverend Roy Jenkins
*Peter Johnson

## Εξωτερικοί σύνδεσμοι
*Επίσημη Ιστοσελίδα

Κατηγορία:Ουαλικοί Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC Cymru Wales
Κατάλογος επεισοδίων του Pretty Little Liars

Το *[[Pretty Little Liars]]* είναι μια αμερικάνικη δραματική σειρά η οποία έκανε πρεμιέρα στο ABC Family στις 9 Ιουνίου, 2010. Δημιουργήθηκε από την I. Marlene King, η σειρά είναι βασισμένη στη σειρά βιβλίων *Όμορφες Μικρές Ψεύτρες* από την Sara Shepard. Μετά από μια αρχική σειρά 10 επεισοδίων, το ABC Family παράγγειλε ακόμη 12 επεισόδια για την πρώτη σαιζόν στις 28 Ιουνίου, 2010. Το "καλοκαιρινό φινάλε" της πρώτης σαιζόν προβλήθηκε στις 10 Αυγούστου 2010, με τα υπόλοιπα 12 επεισόδια να ξεκινήσουν να προβάλλονται στις 3 Ιανουαρίου, 2011. 

Στις 11 Ιανουαρίου, 2011, το ABC Family ανανέωσε το *Pretty Little Liars* για μια δεύτερη σαιζόν 24 επεισοδίων. Ξεκίνησε να προβάλλεται την Τρίτη, 14 Ιουνίου, 2011. Τον Ιούνη ανακοινώθηκε ότι ένα σπέσιαλ επεισόδιο με θέμα το Halloween θα προβληθεί ως μέρος της *13 Nights of Halloween* γκάμας του ABC Family. Αυτό αύξησε τα επεισόδια από 24 σε 25. Στις 29 Νοεμβρίου, 2011, το ABC Family ανανέωσε τη σειρά για μια τρίτη σαιζόν, αποτελούμενη από 24 επεισόδια. Στις 4 Οκτωβρίου, 2012, το ABC Family ανανέωσε τη σειρά για μια τέταρτη σαιζόν, αποτελούμενη από 24 επεισόδια. Στις 26 Μαρτίου, 2013, το ABC Family ανανέωσε τη σειρά για μια πέμπτη σαιζόν. Στις 7 Ιανουαρίου, 2014, η showrunner I. Marlene King έγραψε στο Twitter ότι η πέμπτη σαιζόν θα έχει 25 επεισόδια, συμπεριλαμβανομένου ενός holiday-themed επεισοδείου. Στις 10 Ιουνίου, 2014, ανακοινώθηκε ότι η σειρά έχει ανανεωθεί για 2 επιπλέον σαιζόν. Η σαιζόν 6 θα προβληθεί μέσα-2015, και η σαιζόν 7 θα προβληθεί μέσα-2016. 

Μέχρι τις 10 Ιουνίου, 2014, 96 επεισόδια του *Pretty Little Liars* έχουν προβληθεί.

## Επισκόπηση σειράς

## Επεισόδια

### Σαιζόν 1 (2010–11)

### Σαιζόν 2 (2011–12)

### Σαιζόν 3 (2012–13)

### Σαιζόν 4 (2013–14)

### Σαιζόν 5 (2014–15)

### Μέλλον
Στις 10 Ιουνίου, 2014, το ABC Family ανανέωσε το *Pretty Little Liars* για μια έκτη και έβδομη σαιζόν, που θα προβληθούν μέσα-2015 και μέσα-2016 αντίστοιχα.

## Παραπομπές


## Εξωτερικοί σύνδεσμοι
* List of ''Pretty Little Liars'' episodes  at TV.com
* List of ''Pretty Little Liars'' episodes at TheFutoncritic.com
* Pretty Little Liars Weekly Recaps

Κατηγορία:Pretty Little Liars
BBC Radio Cymru

Το **BBC Radio Cymru** (BBC Ραδιόφωνο Ουαλίας) είναι ραδιοφωνικός σταθμός του BBC Cymru Wales στην Ουαλική γλώσσα και εκπέμπει σε όλη την Ουαλία. Ο σταθμός εκπέμπει στα FM από το 1977 από τα στούντιο του σταθμού τα οποία βρίσκεται στις πόλεις Κάρντιφ, Μπάνγκορ, Αμπερίστγουιθ και Κάρμασθεν. Ο σταθμός είναι ο πρώτος ραδιοφωνικός σταθμός στο Ηνωμένο Βασίλειο  ο οποίος εξέπεμψε στα FM.

Ο σταθμός εκπέμπει 19 ώρες την ημέρα (5:00-24:00) και είναι διαθέσιμος στα FM, σε ψηφιακό ραδιόφωνο και μέσω δορυφόρου. Το ραδιόφωνο εκπέμπει και στο διαδίκτυο από το 2005. Από τα μεσάνυχτα μέχρι και τις 5:00 (5:30 τα Σαββατοκύριακα), ο σταθμός αναμεταδίδει το πρόγραμμα του BBC Radio 5 Live.

Ο σταθμός ξεκίνησε να εκπέμπει στις 3 Ιανουαρίου του 1977 με την πρωϊνή εκπομπή *Hello Bobol!*, με παρουσιαστή τον Hywel Gwynfryn. Ο σταθμός είναι ο πρώτος ραδιοφωνικός σταθμός στην Ουαλική γλώσσα και προσπαθεί να προωθήσει τη συγκεκριμένη γλώσσα γι' αυτό το λόγο, ο σταθμός έχει γίνει αποδεκτός από ομιλητές της Ουαλικής.

## Εκφωνητές

Μερικοί από τους εκφωνητές του σταθμού είναι οι:

*Dafydd Du
*Ifan Evans
*Beti George
*Marc Griffiths
*Kate Crockett
*Lisa Gwilym
*Hywel Gwynfryn
*John Hardy
*Caryl Parry Jones
*Dai Jones
*Dylan Jonesy
*Idris Morris Jones
*John Jones
*Rhys Jones
*Dylan Iorwerth
*Geraint Lloyd

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Ουαλικοί Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC Cymru Wales
BBC Radio Ulster

250px|right|thumb|Τα γραφεία του σταθμού.

Το **BBC Radio Ulster** είναι ραδιοφωνικός σταθμός του BBC Northern Ireland και έχει την έδρα του στο κέντρο του Μπέλφαστ. Ο σταθμός εκπέμπει σε όλη τη Βόρεια Ιρλανδία.

Ο σταθμός είναι ο πιο δημοφιλής στη Βόρεια Ιρλανδία και το πρόγραμμά του αποτελείται από ενημερωτικές, αθλητικές και μουσικές εκπομπές.

Ο σταθμός ξεκίνησε να εκπέμπει τον Ιανουάριο του 1975 και αντικατέστησε το BBC Radio 4 στην περιοχή της Βόρειας Ιρλανδίας.

Τη χρονιά 2009, ο σταθμός είχε έσοδα 18.4 εκατομμύρια λίρες Αγγλίας.

## Εκπομπή

Ο σταθμός εκπέμπει στα FM και στα AM. Επιπλέον εκπέμπει σε ψηφιακό ραδιόφωνο, μέσω επίγειας ψηφιακής τηλεόρασης και μέσω διαδικτύου.

## Εκφωνητές

Μερικοί από τους εκφωνητές του σταθμού είναι οι:

*Gerry Anderson
*Wendy Austin
*Sean Coyle
*William Crawley
*Hugo Duncan
*Kim Lenaghan
*Anne Marie McAleese
*Linda McAuley
*Tim McGarry
*Cherrie McIlwaine
*Kerry McLean
*Ralph McLean

## Εξωτερικοί σύνδεσμοι
*Επίσημη Ιστοσελίδα

Κατηγορία:Ραδιοφωνικοί Σταθμοί στη Βόρεια Ιρλανδία
Κατηγορία:British Broadcasting Corporation
Κατηγορία:BBC Northern Ireland
Τερριτόριο Μεθώνης

μικρογραφία|Η Μεθώνη το 1688
Το **Τερριτόριο της Μεθώνης** (*[[ιταλικά]]: Territorio di Modon*) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο με την ονομασία Βασίλειο του Μορέως. Πρωτεύουσα του διοικητικού "εδάφους" ήταν η καστροπολιτεία της Μεθώνης, διοικητικά ανήκε στην επαρχία Μεσσηνίας. 

## Ιστορία
Η Μεθώνη κατακτήθηκε από τους Ενετούς το 1207 και από το 1209 αποτέλεσε επίσημα κτίση της Βενετίας μαζί με την Κορώνη έως το 1500 που κατακτήθηκαν από τους Οθωμανούς. Στις 10 Ιουλίου 1886 επανακαταλήφθηκε από τους Ενετούς και μαζί με την περιοχή της Ολυμπίας μέχρι τον Αλφειό (νότια Ηλεία) και τμήμα της Πυλίας αποτέλεσε διοικητικό "έδαφος" (Τερριτόριο). Από τον 16ο αιώνα η Μεθώνη αποτελούσε Καζά της Οθωμανικής διαίρεσης της Πελοποννήσου, πάνω σε αυτόν τον καζά δημιουργήθηκε το τερριτόριο.

## Οικισμοί
Σύμφωνα με το Breve descrittione del Regno di Morea, είχε μία πόλη, 51 χωριά, 2 ορθόδοξα μοναστήρια, έκταση 331.312 στρέμματα, 2.679 κατοίκους διανεμημένους σε 664 οικογένειες.

Το τερριτόριο στα τέλη του 17 ου αιώνα περιλάμβανε τα χωριά: Sciotti,
Jmani, Chrichi, Delli Mustafà, Agazichi, Dauti, Lendina, Cornatala, Memiraisì, Meliotti Basso, Managgia Basso, Milizza apano, Milizza Cato, Meneggia alto, Caugadi, Sulinaria, Cabassai, Cadileschieri, Calabiesa, Crustesi, Arnaut Ali, Mataranga, Vlacopulo, Candrinù, Chinigù alto, Chinigù Basso Missocori, Mamitocorì, Spai, Vrissi, Ziri, Diavatigni, Mer Agà, Avarli, e Crivizza, Lacanades, Tre Vlassi, Miglioti alto, Marieli, Condagogni, Bolena, Langada, Polizi, Rados, Caluazzo, Colucada, Metaxada alta.

## Παραπομπές


## Πηγές
* Evangelia Balta, "Venetians and Ottomans in the Southeast Peloponnese (15th-18th century) ", στο: *Halil Inalcık Armağanı*. I. *Tarih Araştırmaları*, Ankara, Doğu Batı, 2009, σελ. 168-204. Ανακτήθηκε: 12/11/2017. (αρχείο pdf)
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* *Ολυμπιακά Χρονικά*, Τόμος Γ', συλλογικό έργο, Έκδοσις συλλόγου Ολυμπίων, Αθήνα 1972, σελ. 46-47.
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

Κατηγορία:Διοικητική διαίρεση βασιλείου του Μορέως
Κατηγορία:Ιστορία της Μεσσηνίας
Οσπιταλέτ ντε Λιοβρεγάτ

thumb|260px|Το κέντρο της πόλης
Το **Οσπιταλέτ ντε Λιοβρεγάτ** (*L'Hospitalet de Llobregat*) ή απλά **Οσπιταλέτ** είναι δήμος και πόλη ακριβώς νοτιοδυτικά της Βαρκελώνης, στην Καταλονία της Ισπανίας. Σύμφωνα με την απογραφή του 2011, έχει 256.509 κατοίκους και είναι ο δεύτερος μεγαλύτερος πληθυσμιακά δήμος της Καταλονίας μετά τη Βαρκελώνη και 16ος μεγαλύτερος σε όλη την Ισπανία. Επίσης, με έκταση 12,5 τετραγωνικά χιλιόμετρα είναι μια από τις πιο πυκνοκατοικημένες πόλεις της Ευρώπης. Το διασχίζει ο ποταμός Λιοβρεγάτ.

Στην περιοχή της πόλης υπάρχουν ίχνη κατοίκησης από την παλαιολιθική εποχή, ενώ έχουν βρεθεί κατάλοιπα των ιβηρικών και ρωμαϊκών χρόνων. Το όνομα Προβενσάνα (Provençana), το αρχικό όνομα της πόλης εμφανίζεται για πρώτη φορά σε έγγραφα του 10ου αιώνα. Το Λ'Οσπιταλέτ παρέμεινε ένα αγροτικός οικισμός μέχρι τον 18ο αιώνα, όταν σε αυτό κατασκευάστηκε μια υφαντουργία. Η πόλη γνώρισε μεγάλη βιομηχανική ανάπτυξη στις αρχές του 20ού αιώνα και ο πληθυσμός της αυξήθηκε δραματικά. Το 1925 έλαβε το καθεστώς πόλης. Η πόλη γνώρισε άλλο ένα κύμα πληθυσμικής ανάπτυξης τη δεκαετία του 1960 και του 1970, όμως η πόλη δεν είχε τις απαιτούμενες υποδομές για να υποστηρίξει τον πληθυσμό, με αποτέλεσμα να λάβουν χώρα διαδηλώσεις. Τελικά, οι συνθήκες διαβίωσης στο Λ'Οσπιταλέτ άρχισαν να βελτιώνονται τη δεκαετία του 1980 έτσι ώστε να γίνει ένα σύγχρονος και ελκυστικός δήμος για οικονομικές δραστηριότητες. Η Spanair μετέφερε τα γραφεία της στο Οσπιταλέτ.

## Παραπομπές


Κατηγορία:Δήμοι της επαρχίας της Βαρκελώνης
Σόμερσετ Κάλθορπ

Ο **Σερ Σόμερσετ Κάλθορπ** (Sir Arthur Somerset Gough-Calthorpe), (1865 - 1937), ήταν Άγγλος ναύαρχος του Βρετανικού Βασιλικού Ναυτικού στον Α΄ Παγκόσμιο Πόλεμο καθώς και μέλος της βρετανικής οικογένειας ευπατριδών Γκαφ-Κάλθροπ.

## Σταδιοδρομία
Ο Σόμερσετ Κάλθορπ γεννήθηκε στο Λονδίνο το 1865. Ολοκληρώνοντας τις εγκύκλιες σπουδές του ακολούθησε το επάγγελμα στρατιωτικού στο βρετανικό ναυτικό. Το 1901 ήταν κυβερνήτης του «Πανδώρα» με το οποίο γίνονταν οι πειραματικές δοκιμές της εφαρμογής έλικας στα πλοία και τον επόμενο χρόνο προαχθείς στο βαθμό του πλοιάρχου ανέλαβε καθηγητής στην αντίστοιχη Σχολή Δοκίμων του βρετανικού ναυτικού. Κατά τον Ρωσο-ιαπωνικό πόλεμο υπήρξε ναυτικός ακόλουθος και παρατηρητής στο αυτοκρατορικό ρωσικό ναυτικό. Το 1911 προήχθη στο βαθμό του υποναυάρχου όπου και ανέλαβε το επόμενο έτος διοικητής της 1ης ναυτικής μοίρας.

Με το ξέσπασμα του Α΄ Π.Π. ανέλαβε τη διοίκηση της μοίρας καταδρομικών μέχρι το 1916 οπότε και διορίστηκε 2ος Λόρδος του Βασιλικού Ναυαρχείου, θέση που διατήρησε μέχρι το τέλος του έτους, όταν επιλέχθηκε ως αρχηγός της ακτοφυλακής και αποθεματικών. Τον Ιούλιο του 1917 διορίστηκε γενικός διοικητής του στόλου της Μεσογείου με έδρα τη Μάλτα, ενώ λίγο αργότερα ανέλαβε διοικητής Αιγαίου διαδεχόμενος τον Γάλλο ναύαρχο Αμέ.

Στις 30 Οκτωβρίου του 1918 ως πληρεξούσιος όλων των Συμμάχων χωρών της Αντάντ υπέγραψε τη συνθήκη ανακωχής του Μούδρου με την οποία η Οθωμανική Αυτοκρατορία ουσιαστικά παραδόθηκε στις συμμαχικές δυνάμεις. Λίγους μήνες αργότερα, μετά τη λήξη του πολέμου επίβλεψε τη μεταφορά των ελληνικών στρατευμάτων στη Σμύρνη και ακολούθως μετά τη Συνθήκη των Σεβρών με την κατάληψη της Κωνσταντινούπολης, ανέλαβε καθήκοντα Βρετανού Επιτρόπου (στην Κωνσταντινούπολη), μέχρι το 1920, όταν και επέστρεψε στην Αγγλία αναλαμβάνοντας αρχικά διοικητής του Πόρτσμουθ και στη συνέχεια αρχηγός του Στρατιωτικού Οίκου του Βασιλέως, θέση από την οποία και αποσύρθηκε το 1930.

Ο Κάλθορπ ήταν νυμφεμένος με την Έφη Κάλθορπ. Είχε τιμηθεί με πολλά παράσημα μεταξύ των οποίων τον Μεγαλόσταυρο του Ιπποτικού τάγματος Μπάθ, τον Μεγαλόσταυρο του τάγματος Αγ. Μιχαήλ και Αγ. Γεωργίου καθώς και του Τάγματος Βικτωρίας. Πέθανε στο Λονδίνο το 1937

## Δείτε επίσης
* Συνθήκη του Μούδρου

## Παραπομπές


## Εξωτερικοί σύνδεσμοι
* 

Κατηγορία:Άγγλοι ναύαρχοι
Κατηγορία:Βρετανοί πρωταγωνιστές του Α΄ Παγκοσμίου Πολέμου
Κ
Μπαδαλόνα

Η **Μπαδαλόνα** (*Badalona*, καταλανική  προφορά ΔΦΑ: [bəðəˈɫonə]) είναι πόλη στην ανατολική Καταλονία, Ισπανία. Σύμφωνα με τις στατιστικές του 2018, η Μπαδαλόνα έχει 217.741 κατοίκους και είναι ο τρίτος πολυπληθέστερος δήμος της Καταλονίας μετά τη Βαρκελώνη και το Λ'Οσπιταλέτ ντε Λιομπρεγάτ, ενώ είναι η 23η σε πληθυσμό πόλη στην Ισπανία και, ιστορικά, αναβαθμίστηκε σε πόλη το 1897. Η Μπαδαλόνα βρίσκεται στη κομητεία Μπαρσελονές και ανήκει στην ευρύτερη μητροπολιτική περιοχή της Βαρκελώνης, από την οποία απέχει περίπου 10 χιλιόμετρα.

Στην περιοχή υπάρχουν ίχνη κατοίκησης από το 3.500 π.Χ., ενώ σε λόφους της περιοχής υπάρχουν ιβηρικές οχυρώσεις του 7ου αιώνα π.Χ. Οι Ρωμαίοι έχτισαν την πόλη Μπαίτουλο (Baetulo) τον τρίτο αιώνα π.Χ. και η ονομασία αυτή ήταν η αρχική ρίζα από όπου προήλθε το σημερινό της όνομα. Η αρχαία πόλη ήταν οχυρωμένη. Η σημερινή Μπαδαλόνα ιδρύθηκε περίπου το 10ο αιώνα μ.Χ. και ήταν μια από τις περιοχές που γνώρισαν μεγάλη βιομηχανική ανάπτυξη το 19ο και τον 20ό αιώνα.

Στην πόλη εδρεύει ο αθλητικός όμιλος Ζουβεντούτ Μπαδαλόνα, γνωστός για το τμήμα καλαθοσφαίρισής του, το οποίο κατέκτησε την Ευρωλίγκα του 1994. Αγωνίζεται στο Παβεγιό Ολίμπικ ντε Μπανταλόνα, χωρητικότητας 12.500 θεατών.

## Παραπομπές


## Βιβλιογραφία
* Panareda Clopés, Josep Maria; Rios Calvet, Jaume; Rabella Vives, Josep Maria (1989). *Guia de Catalunya*, Barcelona: Caixa de Catalunya.  (Spanish).  (Catalan).
* 

## Εξωτερικοί σύνδεσμοι
* Official site  

Κατηγορία:Πόλεις της Ισπανίας
Κατηγορία:Πόλεις της Καταλονίας
Στίπε Πλετίκοσα

Ο **Στίπε Πλετίκοσα** (*Stipe Pletikosa*, 8 Ιανουαρίου 1979) είναι Κροάτης πρώην τερματοφύλακας που τελευταία αγωνίστηκε στην Ντεπορτίβο Λα Κορούνια και την Εθνική Κροατίας.

## Καριέρα σε συλλόγους
Ο Πλετίκοσα ξεκίνησε την ποδοσφαρική του καριέρα στην Χάιντουκ Σπλιτ, απ'όπου μεταγράφηκε στη ΦΚ Σαχτάρ Ντονέτσκ, προτού πάει στη Σπαρτάκ Μόσχας το 2007. Το 2011, ύστερα από μια σεζόν με την Τότεναμ, πήγε στην ΦΚ Ροστόφ.

## Διεθνής Καρίερα
Έκανε το διεθνές του ντεμπούτο με την Κροατία το 1999 και απο τότε έχει αντιπροσωπεύσει τη χώρα του στα Παγκόσμια Κύπελλα του 2002 και του 2006 και τα Ευρωπαϊκά Πρωταθλήματα του 2008 και 2012. Με 111 εμφανίσεις, είναι δεύτερος σε αριθμό συμμετοχών στην Εθνική Κροατίας μετά από τον Ντάριο Σέρνα.

Κατηγορία:Κροάτες ποδοσφαιριστές
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές ΦΚ Ροστόφ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Πρβα Λίγκα
Κατηγορία:FIFA Century Club
Κατηγορία:Τερματοφύλακες ποδοσφαιριστές που έχουν βάλει γκολ
Μάχη του Μπολιμόβ

Η **Μάχη του Μπολιμόβ** διεξήχθη στις 31 Ιανουαρίου 1915 μεταξύ γερμανικών και ρωσικών δυνάμεων και είχε ασαφές αποτέλεσμα. Η μάχη θεωρείται προϋπόθεση για τη δεύτερη μάχη των ποταμών Μαζούρ.

## Μάχη
Η 9η Γερμανική Στρατιά υπό τις διαταγές του Άουγκουστ φον Μάκενσεν επιτέθηκε στη 2η Ρωσική Στρατιά, υπό τις διαταγές του Στρατηγού Σμιρνόφ, κοντά στο πολωνικό χωριό Μπολιμόβ, το οποίο βρισκόταν επί του σιδηρόδρομου που ένωνε το Λοντζ με τη Βαρσοβία.

Η μάχη του Μπολιμόβ ήταν η πρώτη προσπάθεια των Γερμανών να προχωρήσουν σε ευρεία χρήση δηλητηριώδους αερίου - τα 18.000 κελύφη αερίου δεν είχαν επιτυχία όταν το βρωμιούχο ξυλόλιο - μορφή δακρυγόνου - ανατινάχθηκε πίσω στις δικές τους γραμμές. Το άεριο οδήγησε σε λίγες απώλειες, ωστόσο, ο κρύος καιρός το έκανε να παγώσει και να φανεί αναποτελεσματικό.

Η αποτυχία του βρωμιούχου ξυλολίου ανάγκασε τους Γερμανούς να σταματήσουν την επίθεση τους. Ως απάντηση, οι Ρώσοι έστειλαν 11 μεραρχίες υπό τις διαταγές του Βασίλι Γκούρκο να περάσουν στην αντεπίθεση - ωστόσο, η ρωσική αντεπίθεση αναχαιτίστηκε από το γερμανικό πυροβολικό και οι Ρώσοι έχασαν 40.000 στρατιώτες.

## Παραπομπές


## Βιβλιογραφία
* 
* 

κατηγορία:Μάχες του Α' Παγκοσμίου Πολέμου
Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
κατηγορία:Η Ρωσία κατά τον Α΄ Παγκόσμιο Πόλεμο
Ίβαν Πέρισιτς

Ο **Ίβαν Πέρισιτς** (κροατικά: Ivan Perišić, 2 Φεβρουαρίου 1989) είναι Κροάτης ποδοσφαιριστής που αγωνίζεται στην ολλανδική Αϊντχόφεν, και την Εθνική Κροατίας. Αγωνίζεται συνήθως στα άκρα της μεσαίας γραμμής αλλά μπορεί να παίξει και ως επιθετικός μέσος ή και δεύτερος επιθετικός. Τα δυνατά του σημεία είναι το τεχνικό του σουτ του και η ικανότητα του να χρησιμοποιεί το ίδιο αποτελεσματικά και τα δύο του πόδια.

## Καριέρα σε συλλόγους
Ύστερα από την εκπαίδευση του στις παιδικές ακαδημίες της Χάιντουκ και ένα σύντομο πέρασμα από τη γαλλική Σοσό όπου αγωνίστηκε μόνο στη β΄ομάδα, ο Πέρισιτς τράβηξε τα βλέμματα επάνω του τις δύο σεζόν που αγωνίστηκε στο Βέλγιο με τη Μπρίζ, όπου έγινε πρώτος σκόρερ και ψηφίστηκε καλύτερος παίχτης του πρωταθλήματος για το 2011. Το επόμενο καλοκαίρι πήρε μεταγραφή στη Μπορούσια Ντόρτμουντ όπου συμμετείχε στην κατάκτηση του πρωταθλήματος το 2012. Τον Ιανουάριο του 2013 πήρε μεταγραφή για τη Βόλφσμπουργκ για €8 εκατομμύρια. Στη νέα του ομάδα ήταν βασικός και τη βοήθησε να τερματίσει τέταρτη, κερδίζοντας μια θέση για τα προκριματικά του Τσάμπιονς Λιγκ.

## Διεθνής καριέρα
Έχοντας μακριά πορεία στις μικρές εθνικές ομάδες της Κροατίας, ο Πέρισιτς έκανε το ντεμπούτο με την εθνική ομάδα της χώρας του το 2011. Τον επόμενο χρόνο ήταν στην αποστολή της Κροατίας για το Ευρωπαϊκό Πρωτάθλημα. Συμμετείχε στην κροατική ομάδα για το Παγκόσμιο Κύπελλο του 2014 και του 2018.

## Δείτε επίσης

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι

*  

Κατηγορία:Κροάτες ποδοσφαιριστές
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Μέσοι ποδοσφαιριστές
Κατηγορία:Ποδοσφαιριστές ΚΣΦ Ροσελάρε
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ίντερ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Τότεναμ Χότσπερ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Βέντραν Τσόρλουκα

Ο **Βέντραν Τσόρλουκα** (*Vedran Ćorluka*, 5 Φεβρουαρίου 1986) είναι Κροάτης ποδοσφαιριστής, γεννημένος στη Βοσνία. Αγωνίζεται για τη Λοκομοτίφ Μόσχας και την Εθνική Κροατίας. Παίζει στο κέντρο της άμυνας, αν και έχει παίξει και σε άλλες θέσεις, ιδίως στο δεξί άκρο της άμυνας.

## Καριέρα σε συλλόγους
Ο Τσόρλουκα αποφοίτησε από τις ακαδημίες της Ντιναμό Ζάγκρεμπ προτού κάνει το επαγγελματικό του ντεμπούτο στην πρώτη της ομάδα το 2003. Το 2007 μεταγράφηκε για £8 3 εκατομμύρια στη Μάντσεστερ Σίτι. Ύστερα από μία μόλις σεζόν στο Μάντσεστερ μετακόμισε στο Λονδίνο και την Τότεναμ. Έπαιξε για 4 σεζόν στο λονδρέζικο σύλλογο αλλά χωρίς να είναι βασικό μέλος της ενδεκάδας. Ύστερα από ενα σύντομο δανεισμό στη Μπάγερν Λεβερκούζεν, το καλοκαίρι του 2012 πήρε μεταγραφή στη Λοκομοτίβ, όπου βρήκε τον  πρώην προπονητή του στην Εθνική Κροατίας Σλάβεν Μπίλιτς.  

## Διεθνής καριέρα
Ο Τσόρλουκα αντιπροσώπευσε την Κροατία σε παιδικό και εφηβικό επίπεδο προτού κάνει το ντεμπούτο του με την ανδρική ομάδα τον Αύγουστο του 2006 σε ένα φιλικό αγώνα ενάντια στην τότε πρωταθλήτρια κόσμου Ιταλία. Συμμετείχε στις αποστολές για τα Ευρωπαϊκά πρωταθλήματα του 2008 και 2012. Είναι μέλος της κροατικής αποστολής και για το Παγκόσμιο Κύπελλο του 2014. 

## Παραπομπές


Κατηγορία:Κροάτες ποδοσφαιριστές
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Λοκομοτίβ Μόσχας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΝΚ Ίντερ Ζάπρεσιτς
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:FIFA Century Club
Ντέγιαν Λόβρεν

Ο **Ντέγιαν Λόβρεν** (κροατικά: *Dejan Lovren*, 5 Ιουλίου 1989, Ζένιτσα) είναι Κροάτης ποδοσφαιριστής, ο οποίος αγωνίζεται ως κεντρικός αμυντικός για τον ΠΑΟΚ. Είναι διεθνής με την Εθνική Κροατίας.

## Σταδιοδρομία σε συλλόγους
Ο Λόβρεν ξεκίνησε από τις ακαδημίες της Ντιναμό Ζάγκρεμπ και στη συνέχεια πέρασε στην πρώτη ομάδα του συλλόγου. Το 2010 πήρε μεταγραφή στη Λυών, με την οποία κατέκτησε το Κύπελλο Γαλλίας. Το 2013 πήγε στην Πρέμιερ Λιγκ για τη Σαουθάμπτον, με την οποία είχε μια πολύ επιτυχημένη χρονιά. Οι εμφανίσεις του προσέλκυσαν το ενδιαφέρον της Λίβερπουλ, η οποία τον απέκτησε. Το 2016, στον αγώνα με τη Ντόρτμουντ για τα ημιτελικά του Γιουρόπα Λίγκ, σκόραρε με κεφαλιά για το 4-3 στις καθυστερήσεις, η οποία ήταν μια από τις μεγαλύτερες ανατροπές στην ιστορία του ποδοσφαίρου. Τη σεζόν 2018-19 κατέκτησε το ΟΥΕΦΑ Τσάμπιονς Λιγκ με τη Λίβερπουλ, έχοντας όμως ελάχιστο χρόνο συμμετοχής. Αυτός ήταν ο πρώτος του τίτλος με τη Λίβερπουλ.

## Εθνική ομάδα
Αν και γεννημένος στη Βοσνία, ο Λόβρεν εκπροσώπησε την Κροατία ήδη από το επίπεδο των εφηβικών ομάδων. Έκανε το ντεμπούτο του με την Εθνική Κροατίας ανδρών το 2009, αλλά ένας τραυματισμός του στέρησε την ευκαιρία να είναι μέρος της αποστολής για το Ευρωπαϊκό Πρωτάθλημα του 2012. Το Παγκόσμιο Κύπελλο του 2014 ήταν η πρώτη του συμμετοχή σε μεγάλη διεθνή διοργάνωση. Το 2018 ήταν στην αποστολή της Κροατίας για το Παγκόσμιο Κύπελλο της Ρωσίας. Με τον Λόβρεν να είναι ένας από τους ηγέτες, η Κροατία έφτασε μέχρι τον τελικό, όπου έχασε από τη Γαλλία.

## Παραπομπές


Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΝΚ Ίντερ Ζάπρεσιτς
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Λιγκ 1
Κατηγορία:Κροάτες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Λίβερπουλ Φ.Κ.
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
A Place in the Sun (άλμπουμ των Lit)

Το ***A Place in the Sun*** είναι το δεύτερο στούντιο άλμπουμ από το αμερικανικό ροκ συγκρότημα Lit. Παραγωγός ήταν ο Don Gilmore. Το άλμπουμ κυκλοφόρησε στις 23 Φεβρουαρίου του 1999 από την RCA Records. Είναι η πρώτη τους κυκλοφορία με μια μεγάλη δισκογραφική. Το άλμπουμ έφτασε στο # 31 του Billboard 200 και έβγαλε τα επιτυχημένα singles "My Own Worst Enemy", το οποίο ήταν στο # 1 του Billboard Modern Rock Tracks chart για έντεκα εβδομάδες, το "Zip-Lock" και το "Miserable". Το τραγούδι "No Big Thing", το οποίο ήταν αρχικά στο προηγούμενο άλμπουμ τους, "Tripping the Light Fantastic", ηχογραφήθηκε ξανά για αυτό το άλμπουμ. Το "A Place in the Sun" έχει ανακηρυχθεί πλατινένιο  από την RIAA, στις Ηνωμένες Πολιτείες. 

## Πληροφορίες
Στις 9 Δεκεμβρίου του 2013, η μπάντα ανακοίνωσε μέσω της σελίδας της στο Facebook ότι θα κάνει μια επετειακή εμφάνιση για την 15η επέτειο του άλμπουμ, όπου θα παίξει ολόκληρο το άλμπουμ από την αρχή μέχρι το τέλος στις 28 Φεβρουαρίου του 2014, στο House of Blues στο Άναχαϊμ της Καλιφόρνια

* Το "A Place in the Sun" συμπεριλήφθηκε στην ταινία "American Pie 2".
* Το "Zip-Lock" συμπεριλήφθηκε στην ταινία "The Replacements" στο επεισόδιο της σειράς "Η τρελή οικογένεια του Μάλκολμ", "Francis Escapes".
* Το "Lovely Day" συμπεριλήφθηκε στο επεισόδιο της σειράς "Η τρελή οικογένεια του Μάλκολμ", "Home Alone 4".
* "My Own Worst Enemy" συμπεριλήφθηκε στις ταινίες "American Pie: Reunion" και "Χαμός Στο Ρινγκ".
* Το "Quicksand" συμπεριλήφθηκε στην ταινία "Clockstoppers".

## Κομμάτια

* Υπάρχει ένα κρυφό κομμάτι που μπορεί να ακουστεί πηγαίνοντας το πρώτο κομμάτι 2 λεπτά προς τα πίσω μόλις αρχίσει

### Β-sides των singles
# "Money"
# "Snowblind"
# "Down (Acoustic Version)

## Συντελεστές
* A. Jay Popoff - φωνή
* Jeremy Popoff - κιθάρα, φωνητικά, Moog synthesizer
* Kevin Baldes - μπάσο
* Allen Shellenberger – ντραμς, κρουστά
* Don Gilmore – επιπλέον φωνητικά, χειροκρότημα, παραγωγός, μηχανικός
* Larry Williams – σαξόφωνο
* Reggie C. Young – τρομπόνι
* Gary Grant - τρομπέτα
* Jerry Hey - τρομπόνι
* Ruta E. Sepetys – μάνατζμεντ
* Bruce Flohr, Ron Fair – A&R Direction
* Patty McGuire – A&R Relations
* Matt Griffin – βοηθός μηχανικός
* Daniel Mendez – music editing, μηχανικός
* Michael "Elvis" Baskette, Cameron Webb – βοηθοί μηχανικοί
* George Marino – mastering
* Brian Malouf – μίξινγκ
* Brian Young – βοηθός μίξινγκ
* Brett Kilroe – καλλιτεχνικός διευθυντής
* Kalynn Campbell – σχέδια
* Jon Gipe – φωτογράφος
* Dennis Hallinan – φωτογραφία εξωφύλλου

## Θέσεις στα τσάρτς

;Album

;Singles

## Παραπομπές


Κατηγορία:Άλμπουμ του 1999
Άβυσσος

Η **άβυσσος** ή **βαθιά [[θάλασσα]]** είναι το τμήμα εκείνο του θαλασσίου περιβάλλοντος που βρίσκεται κάτω από το επίπεδο στο οποίο εισχωρεί το φως και πέρα από την ηπειρωτική κρηπίδα. Οι κύριοι περιβαλλοντικοί παράγοντες που επηρεάζουν τα ζώα και τις αλληλεπιδράσεις τους είναι: η θερμοκρασία, η πίεση, η έλλειψη  φωτός, η τροφή και η συγκέντρωση οξυγόνου.

## Δείτε επίσης
* Ωκεανογραφία

## Εξωτερικοί σύνδεσμοι
* 
* 

Κατηγορία:Ωκεανογραφία
Τερριτόριο Τριπολιτσάς

μικρογραφία|Η Τριπολιτσά κατά την Β΄ Τουρκοκρατία
Το **Τερριτόριο της Τριπολιτσάς** (*[[ιταλικά]]: Territorio di Tripolitsa*) ήταν διοικητική διαίρεση της Δημοκρατίας της Βενετίας, από το 1688 έως το 1715, στην κτίση της στην Πελοπόννησο με την ονομασία Βασίλειο του Μορέως. Πρωτεύουσα του διοικητικού "εδάφους" ήταν η Τριπολιτσά, διοικητικά ανήκε στην επαρχία της Ρωμανίας. 

Το διοικητικό "έδαφος" ήταν κυρίως ορεινό, αναφέρεται την εποχή αυτή με πολλές δασικές εκτάσεις, δάση με Βελανιδιές και πεύκα. Το τερριτόριο, όπως και τα υπόλοιπα, δημιουργήθηκε με βάση τον Οθωμανικό Καζά της Τριπολιτσάς που προϋπήρχε και καταλάμβανε εδάφη των επαρχιών Μαντινείας και Γόρτυνας.

Στην πρωτεύουσα, Τριπολιτσά, το 1700 σύμφωνα με την Απογραφή Γκριμάνι είχε 469 σπίτια ιδιοκτησίας Οθωμανών έναντι 196 χριστιανών.

Σύμφωνα με το Breve descrittione del Regno di Morea, το τερριτόριο είχε έκταση 601.008 στρέμματα, 62 χωριά τα 7 κατεστραμμένα, 8 μοναστήρια, 6.979 κατοίκους, 1598 οικογένειες. Επίσης αναφέρει ότι η περιοχή παράγει κρασί κι έχει πολλά έλατα και βοοειδή.

## Παραπομπές


## Πηγές
* Evangelia Balta, "Venetians and Ottomans in the Southeast Peloponnese (15th-18th century) ", στο: *Halil Inalcık Armağanı*. I. *Tarih Araştırmaları*, Ankara, Doğu Batı, 2009, σελ. 168-204. Ανακτήθηκε: 12/11/2017. (αρχείο pdf)
* Κωνσταντίνος Ντόκος, Κατερίνα Βασιλάκη, Γεώργιος Βιολιδάκης, Στέλλα Λεμπέση, Μαρία Μανδηλά, Δημήτριος Μητουλάκης, Φωτεινή Πέρρα, Κωνσταντίνος Πεσλής, "Οι πελοποννησιακές πόλεις και η μεταστοιχείωση του πληθυσμού τους κατά τη Β΄ Βενετοκρατία. Το παράδειγμα της Τριπολιτσάς", *Εώα και Εσπέρια*, 5 (2001-2003), σελ. 89-146. Ανακτήθηκε: 12/11/2017. (αρχείο pdf)
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* Angeliki Panopoulou, "Aree boschive del Peloponneso. Protezione e sfruttamento fra Seicento e Settecento" στο: Χρύσα Μαλτέζου - Ἀγγελική Τζαβάρα - Δέσποινα Βλάσση (επιμ.), *Βενετοκρατούμενος Ἑλληνισμός: Ἄνθρωποι, χῶρος, ἰδέες (13ος-18ος αἰ.), Πρακτικὰ Διεθνοῦς Ἐπιστημονικοῦ Συνεδρίου, Βενετία, 3-7 Δεκεμβρίου 2007*, Βενετία 2009, σελ. 613-624.
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

Κατηγορία:Διοικητική διαίρεση βασιλείου του Μορέως
Κατηγορία:Ιστορία της Αρκαδίας
Load (άλμπουμ)

**Load** είναι ο τίτλος του έκτου στούντιο δίσκου του Αμερικάνικου Heavy Metal συγκροτήματος Metallica, ο οποίος κυκλοφόρησε στις 4 Ιουνίου του 1996 μέσω της δισκογραφικής εταιρείας "Elektra Records".

## Ιστορία του δίσκου
Το "*Load*" κυκλοφόρησε πέντε χρόνια μετά το ιδιαίτερα επιτυχημένο "*[[Metallica (Black Album)|Metallica]]*" και παρουσίασε ένα σύνολο το οποίο απομακρύνθηκε ακόμη περισσότερο από το thrash metal των πρώτων τους δίσκων και βάδισε σε Hard Rock μονοπάτια, με έντονες μπλουζ επιρροές. Οι στίχοι του Χέτφιλντ έδειξαν μία προσωπική εξέλιξη με αναφορές σε θέματα από τη ζωή του, όπως ο θάνατος της μητέρας του στο "*Until It Sleeps*".
[left|130px|thumb|Ο [Κερκ Χάμμετ και ο Τζέιμς Χέτφιλντ]]
Οι συνθέσεις πραγματοποιήθηκαν από τον Τζέιμς Χέτφιλντ και τον Λαρς Ούλριχ, με τη συμμετοχή του Κερκ Χάμμετ σε μερικές από αυτές. Οι ηχογραφήσεις έλαβαν χώρα στα "The Plant Studios" του Σοσαλίτο της Καλιφόρνια, από τον Μάιο του 1995 μέχρι τον Φεβρουάριο της επόμενης χρονιάς. Το "*Load*" είναι ο μεγαλύτερος, σε χρονική διάρκεια, δίσκος των Metallica, αφού αγγίζει τα 79 λεπτά. Η εικόνα του εξώφυλλου ονομάζεται "Semen and Blood III" (μτφ. *σπέρμα και αίμα*).
Ο δίσκος σκαρφάλωσε στην κορυφή των τσαρτ σχεδόν σε όλες τις χώρες του πλανήτη και βραβεύθηκε ως πενταπλά πλατινένιος στην πατρίδα του συγκροτήματος, όπου πούλησε 680.000 αντίτυπα κατά την πρώτη εβδομάδα κυκλοφορίας του. Το σινγκλ "*Until it Sleeps*" ανέβηκε στο # 1 στην Αυστραλία, τη Σουηδία και τη Φινλανδία και έγινε χρυσό σε τρεις χώρες, ενώ μικρότερη επιτυχία γνώρισαν τα "*Hero of the Day*", "*Mama Said*" και "*King Nothing*".
Η περιοδεία γα την προώθηση του "*Load*" ξεκίνησε στις 4 Ιουνίου 1996 από το Σαν Χοσέ της Καλιφόρνια και ολοκληρώθηκε ένα χρόνο αργότερα στο Έντμοντον του Καναδά, με τους Metallica να δίνουν 158 συναυλίες. Από το νέο δίσκο συμπεριέλαβαν στο set list τους τα τραγούδια "*King Nothing*", "*Ain't My Bitch*", "*Wasting My Hate*", "*Until It Sleeps*" και "*Poor Twisted Me*".
Το άλμπουμ έλαβε μέτριες κριτικές με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 2,7, το "Metal Archives" 60% αλλά το "Metal Storm" 8 / 10.

## Τραγούδια
*Όλα τα τραγούδια γραμμένα από τους [[Τζέιμς Χέτφιλντ]], [[Λαρς Ούλριχ]] και [[Κιρκ Χάμμετ]], εκτός από τα σημειωμένα*

## Θέσεις τσαρτ

## Βραβεία

## Μέλη των Metallica
Η σύνθεση του συγκροτήματος κατά τις ηχογραφήσεις του "***Load***" είχε την εξής μορφή:
* Τζέιμς Χέτφιλντ - κιθάρα, κύρια φωνητικά
* Κερκ Χάμμετ - κιθάρα
* Τζέισον Νιούστεντ - μπάσο, φωνητικά
* Λαρς Ούλριχ - τύμπανα

## Παραπομπές


## Πηγές
* Load - Metallica | Songs, Reviews, Credits, Awards | AllMusic
* Metallica - Load (album review ) | Sputnikmusic
* Metallica - Load - Encyclopaedia Metallum: The Metal Archives
* Metallica - Load review - Metal Storm

Κατηγορία:Άλμπουμ του 1996
Κατηγορία:Άλμπουμ των Metallica
Ντέινα Σκοτ

Ο **Ντέινα Σκοτ** (*Dana Stewart Scott*, 11 Οκτωβρίου, 1932) είναι ομότιμος καθηγητής Πληροφορικής, Φιλοσοφίας και Μαθηματικής Λογικής, στο Πανεπιστήμιο Κάρνεγκι Μέλον, που πλέον ζει στο Μπέρκλεϊ της Καλιφόρνια.

Εκπόνησε τη διδακτορική του διατριβή υπό τον Αλόνζο Τσερτς, την οποία υποστήριξε στο Πανεπιστήμιο Πρίνστον το 1958. Ερευνητικά έχει εντρυφήσει στη θεωρία υπολογισμού, και γενικότερα στα μαθηματικά και τη φιλοσοφία, με θεμελιώδεις συνεισφορές στη θεωρία αυτομάτων και τη σημασιολογία γλωσσών προγραμματισμού, καθώς και στην τροπική λογική, την τοπολογία και τη θεωρία κατηγοριών.

Για το έργο του έχει τιμηθεί μεταξύ άλλων και με το βραβείο Τούρινγκ.

## Δείτε ακόμη
* Μή ντετερμινιστικό αυτόματο
* Θεωρία πεδίων
* Τοπολογία Σκοτ
* Σύστημα πληροφορίας Σκοτ

## Παραπομπές


## Εξωτερικοί σύνδεσμοι
* Προσωπική ιστοσελίδα
* Η σελίδα του στο Mathematics Genealogy Project

Κατηγορία:Αμερικανοί μαθηματικοί
Κατηγορία:Αμερικανοί επιστήμονες υπολογιστών
Κατηγορία:Μαθηματικοί του 20ού αιώνα
Κατηγορία:Παραλήπτες βραβείου Τούρινγκ
Κατηγορία:Απόφοιτοι του Πανεπιστημίου Πρίνστον
Κλάση Μιστράλ

Η **Κλάση Μιστράλ** είναι κλάση πλοίων αποβατικής κρούσης, επίσης γνωστά ως ελικοπτεροφόρα, που χρησιμοποιούνται από το Γαλλικό Πολεμικό Ναυτικό και το Αιγυπτιακό Πολεμικό Ναυτικό. Τα πλοία της κλάσης Μιστράλ είναι ικανά να μεταφέρουν και να αναπτύξουν 16 ελικόπτερα NH90 ή Tiger, τέσσερις φορτηγίδες απόβασης, μέχρι 70 οχήματα, συμπεριλαμβανομένων 13 αρμάτων μάχης AMX-56 Leclerc, ή ένα τάγμα 40 αρμάτων μάχης Leclerc, και 450 στρατιώτες. Τα πλοία είναι εξοπλισμένα με ένα νοσοκομείο 69 κλινών, και είναι σε θέση να εξυπηρετούν ως μέρος της Δύναμης Αντίδρασης του ΝΑΤΟ, ή με τα Ηνωμένα Έθνη και την Ευρωπαϊκή Ένωση σε ειρηνευτικές αποστολές.

Τρία πλοία της κλάσης Μιστράλ βρίσκονται σε υπηρεσία με το Γαλλικό Πολεμικό Ναυτικό: το Mistral, Tonnerre και Dixmude. Μια συμφωνία για δύο πλοία για το Ρωσικό Πολεμικό Ναυτικό ανακοινώθηκε από τον Γάλλο Πρόεδρο Νικολά Σαρκοζί στις 24 Δεκεμβρίου 2010, και η οποία υπεγράφη από τον Ρώσο αναπληρωτή πρωθυπουργό Ιγκόρ Σέτσιν και τον Γάλλο υπουργό Άμυνας Αλέν Ζουπέ με την παρουσία του Σαρκοζί στις 25 Ιανουαρίου 2011.

Εντέλει αυτή η συμφωνία δεν υλοποιήθηκε, με αποτέλεσμα τα σκάφη να αγοραστούν εν τέλει από την Αίγυπτο.

## Πλοία και βάση
*Γαλλικό Πολεμικό Ναυτικό
**L9013	Mistral - Τουλόν
**L9014	Tonnerre - Τουλόν
**L9015	Dixmude - Τουλόν

*Αιγυπτιακό Πολεμικό Ναυτικό
***Gamal Abdel Nasser*
**...............................

## Παραπομπές



Μιστραλ
Αβραμίδης

Το επώνυμο **Αβραμίδης**,  μπορεί να αναφέρεται σε κάποιο από τα παρακάτω πρόσωπα:

* Αλέξανδρος Αβραμίδης (1927–2013), αντιστασιακός, βουλευτής Κιλκίς και υφυπουργός Εθνικής Αμύνης
* Δημήτρης Αβραμίδης (19??-2000), διπλωμάτης, πρέσβης ε.τ.
* Ιωάννης Αβραμίδης (1922–2016), γλύπτης
* Όμηρος Αβραμίδης (γενν. 1939), συγγραφέας
* Χρήστος Αβραμίδης-Ραδανλής (1892–1986), πολιτικός (βουλευτής Κιλκίς, υπουργός Βορείου Ελλάδος) και στρατιωτικός (αντιστράτηγος), πατέρας του Αλεξάνδρου Αβραμίδη
* Σταύρος Αβραμίδης (γενν. 1958), Ελληνοκαναδός επιστήμονας
Γυναικείο όνομα:
* Άλκηστη Αβραμίδου, υδατοσφαιρίστρια του Ολυμπιακού
* Βούλα Αβραμίδου, ηθοποιός